Hipermodernizmas (šachmatai) - Vikipedija

# Hipermodernizmas (šachmatai)

### Straipsnis iš Vikipedijos, laisvosios enciklopedijos.

Indiškoji valdovės gynyba - hipermodernus debiutas

Hipermodernizmas - šachmatų mokykla, kuri propaguoja lentos centro gynybą daugiau nutolusiomis figūromis, nei pėstininkais, taip iš dalies provokuojant varžovą užimti centrą pėstininkais, kurie vėliau taptų atakų objektu.

Hipermodernioji šachmatų teorijos mokykla žinoma nuo 1920 metų. Jos lyderiai: Aron Nimzowitsch, Richard Réti, Ksawery Tartakower ir Gyula Breyer, - visi kilę iš centrinės Europos. Jų nuomone, šachmatai tapo nuobodžiu, lėtu ir beverčiu žaidimu. Be to teigė, kad, šachmatai negali būti apibrėžiami paprasčiausių taisyklių ir principų rinkiniu, kaip kad bandė padaryti vokietis Siegbert Tarrasch.

Jų siekis - mesti iššūkį tuo laiku egzistavusiai ir nuo 1890 m. Tarrasch'o išpopuliarintai dogmatikai. Ši dogmatika buvo gana supaprastintos didžiojo šachmatų pionieriaus Wilhelm Steinitz idėjos. Steinitz buvo pirmasis žaidėjas, kuris savo žaidimu pademonstravo pozicinių šachmatų idėjas ir tuos sumanymus, kurie vėliau tapo "Klasikinės" arba "Modernios" mąstymo mokyklos pagrindu. Ši mokykla pabrėžė "statiškumo" privalumus: pėstininkų silpnumų vengimą, stiprius žirgų forpostus, ir siekį "gerų" o ne "blogų" rikių pėstininkų užblokuotose (locked pawn) pozicijose. Ši mokykla buvo atsvara ankstesiam, bravūriškam Adolf Anderssen, Henry Blackburne ir kitų Romantinės mokyklos atstovų stiliui.

1922 m. Richard Réti išleido Die neuen Ideen im Schachspiel (Naujos šachmatų idėjos), šachmatinio mąstymo evoliucijos studiją apėmusią laikotarpį nuo Paul Morphy iki hipermodernios mokyklos pradžių. Tartakower'io knyga Die hypermoderne Schachpartie (Hipermodernusis šachmatų žaidimas) išspausdinta 1924. Nimzowitsch'iaus garsioji knyga Mein System (Mano sistema) išleista 1924, turėjo hipermodernizmo elementų, bet iš esmės buvo pozicinio žaidimo analizė.

Nors nė vienas hipermoderniosios mokyklos atstovų neiškovojo Pasaulio čempiono titulo, tačiau buvo vieni stipriausių žaidėjų. Pasaulio čempionas Aleksandras Aliochinas buvo siejamas su hipermodernizmu, bet jo stilius greičiau jau buvo hipermodernizmo ir klasikinės mokyklos stilių mišinys. Praktikoje hipermodernizmas nepakeitė klasikinės Steinitz ir Tarrasch mokyklos. Netgi atvirkščiai - šiuolaikiniai šachmatų vadovėliai hipermodernizmą laiko klasikinės teorijos priedu ar plėtiniu.

Hipermodernūs debiutai: Reti debiutas, Indiškoji karaliaus gynyba, Indiškoji valdovės gynyba, Nimzo-Indiškoji gynyba, Bogo-Indiškoji gynyba, Senoji indiškoji gynyba, Kataloniškasis debiutas, Indiškoji karaliaus ataka, Aliochino gynyba, Modernioji gynyba, Pirc gynyba ir šiek tiek - Angliškasis debiutas. Debiutai, tokie kaip 1.a3 jau nelaikomi hipermoderniais, nors jie ir delsia užimti centrą pėstininkais, tačiau varžo kitų ir kitų figūrų vystymą, o tai nėra būdinga hipermodernizmui.

## [taisyti] Nuorodos

Susiję straipsniai:

- Populiariausios šachmatų žaidimo pradžios
- Reti debiutas

Rodomas puslapis "http://lt.wikipedia.org../../../h/i/p/Hipermodernizmas_%28%C5%A1achmatai%29.html"

Kategorija: Šachmatai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Français